*Spravodajca č. 27/2016-17* 20.1. 2017

**Výkonný výbor (predseda Jozef Paršo)**

VV SsFZ, na svojom zasadnutí 12.1.2017 v Banskej Bystrici, okrem iných:

* Zobral na vedomie informácie predsedu z rokovaní orgánov SFZ,
* Zaoberal sa priebehom Konferencie SsFZ z 9.12.2016:

1. hodnotil diskusiu a zobral na vedomie písomné stanoviská zodpovedných pracovníkov SFZ na kritiku  web stránky SFZ a futbalnetu, ktoré odzneli na konferencii,
2. hodnotil konštruktívny priebeh diskusie k návrhu zmeny a doplnenia Stanov SsFZ, v záujme hľadania najoptimálnejšieho spôsobu riadenia zväzu v období medzi konferenciami, konštatoval však, že jej určite mala predchádzať širšia diskusia všetkých riadnych členov SsFZ v období pred konaním konferencie a pred podaním návrhu na zmenu,
3. žiada dotknuté ObFZ v pôsobnosti SsFZ, aby v prípade potreby vykonali zmeny u delegátov Konferencie SsFZ tak, aby delegáti neboli v rozpore s čl. 34, ods. 3), 4) a 6), zároveň boli rešpektované ustanovenia čl. 37 Stanov SsFZ.

- Schválil, z organizačných dôvodov, zmenu termínu konania Konferencie SsFZ z 10.3.2017 na

**9.3.2017** (štvrtok) o 14,00 hod..

- Prerokovanie prípravy seminárov R a DZ preložil, z dôvodu neprítomnosti predsedu KR, na najbližšie

zasadnutie VV.

- Zaoberal sa sumarizáciou návrhov opatrení a úloh vyplývajúcich z pracovných porád s funkcionárskym

aktívom FK v súťaží SsFZ, predložených predsedami komisií a úsekov.

* Prerokoval správu o činnosti TMK SsFZ.
* Zhodnotil priebeh 22. Ročníka ankety 11-tka SsFZ za rok 2016 a následného spoločenského programu,
* Konštatoval doteraz minimálne zapojenie sa klubov a dotknutých subjektov do Systému podpory rozvoja mládežníckeho futbalu v podmienkach SsFZ (podrobnosti nižšie).

Plán zasadnutí orgánov SsFZ na I. polrok 2017 je umiestnený na stránke SsFZ v časti KOMISIE – Sekretariát a iné – Materiály.

V súvislosti s konštatovaním VV SsFZ upozorňujeme FK , ako i ObFZ, ktoré sa chcú v roku 2017 zapojiť do systému podpory rozvoja mládežníckeho futbalu v podmienkach SsFZ a získať tak prostriedky na skvalitnenie práce s mladými futbalistami, že je tak možné urobiť:

* Do konca **januára** podaním žiadosti o zaradenie do systému podpory rozvoja mládežníckeho futbalu v podmienkach SsFZ – vybrané turnaje mládeže. Tlačivo žiadosti, ako aj pravidlá pre rozdelenie a vyúčtovanie prostriedkov nájdete na stránke SsFZ v časti DOKUMENTY. Pri tejto príležitosti upozorňujeme, že žiadosti musia podať aj subjekty, ktoré boli zaradené v systéme podpory v roku 2016.
* Do konca **februára** podaním žiadosti o zaradenie do systému podpory rozvoja mládežníckeho futbalu v podmienkach SsFZ – vybrané FK. Tlačivo žiadosti, ako aj pravidlá pre rozdelenie a vyúčtovanie finančných prostriedkov nájdete na stránke SsFZ v časti DOKUMENTY.

Upozorňujeme zároveň FK, že v prípade podania obidvoch žiadostí je potrebné vyjadrenie príslušného ObFZ (viď tlačivo).

**Športovo – technická komisie (predseda Jaroslav Jekkel)**

1. ŠTK SsFZ schválila všetky dosiahnuté výsledky a umiestnenie družstiev dospelých v jesennej časti súťažného ročníka 2016/2017.
2. Vyhodnotenie súťaží dospelých a štatistické údaje za jesennú časť 2016/2017 sú k nahliadnutiu na stránke SsFZ v časti Komisie – ŠTK – Materiály
3. Priebežný stav postupov a zostupov FK v súťažiach SsFZ v nadväznosti na reorganizáciu súťaží SFZ od súťažného ročníka 2017/2018 bude aktualizovaná na stránke SsFZ v časti Priebežný stav súťaží v dvoch súboroch:

* Priebežný stav súťaží 3 /pri počte vypadávajúcich 3 družstiev zo SFZ/
* Priebežný stav súťaží 4 /pri počte vypadávajúcich 4 družstiev zo SFZ/

Podrobnejší a aktuálny priebežný stav budeme zverejňovať po termíne rozdelenia nadstavbovej časti súťaží SFZ /po 26.3.2017/.

Priebežné vyhodnotenie poradia FK /región SsFZ/ v SlovnafCupe 2016/2017 nájdete tak isto na stránke SsFZ v časti Priebežný stav súťaží.

1. Jarná časť súťažného ročníka 2016/2017 začína:

* 19. marca 2017 /29.kolo III. liga/
* 26. marca 2017 /14.kolo IV. a V. liga/

**Komisia mládeže(predseda Ján Majsniar)**

1. KM SsFZ schválila všetky dosiahnuté výsledky a umiestnenie družstiev mládeže v jesennej časti súťažného ročníka 2016/2017.
2. KM oznamuje**:**
3. Všetky stretnutia dorastu a žiakov jesennej časti súťažného ročníka 2016/2017 boli odohraté.
4. Jarná časť súťažného ročníka 2016/2017 začína nasledovne:

* dorast - 25.3. resp. 26.3.2017,
* žiaci – 1.4. resp. 2.4.2017,
* žiaci (III. liga U15, U13 sk.C) – 22.4. resp. 23.4.2016.

**Komisia rozhodcov (predseda Ján Tomčík)**

1. Do dnešného dňa neuhradili členský príspevok nasledovní R: **Rohoň, Staškovan. Žiadame o okamžité uhradenie!**
2. **Oznamujeme Vám termíny zimných seminárov, ktoré sa uskutočnia vo Wellness hoteli Alexandra v Liptovskom Jáne nasledovne:**

10.2. – 12.2.2017 Seminár DZ SsFZ a prihlásených DZ ObFZ (obnovenie licencie A)

03.3. – 05.3.2017 Seminár rozhodcov 3.L a programu TALENT

10.3. – 12.3.2017 Seminár všetkých rozhodcov 4., 5.L

Žiadame Vás o naplánovanie si súkromných a pracovných záležitostí tak, aby ste sa mohli uvedených akcií zúčastniť.

1. Na web stránke SsFZ je v sekcii **Komisie – Komisia rozhodcov – Materiály** zverejnený dokument „Ústne otázky SsFZ“, určený pre účely ústnych skúšok počas zimných seminárov R a DZ.
2. Poplatky pre účastníkov seminára DZ (DZ SsFZ 40 €, DZ ObFZ 45 €) určené na uhradenie nákladov spojených s organizáciou semináru je nevyhnutné uhradiť na účet SsFZ: 0050192944/0900, IBAN SK9709000000000050192944 do 31.01.2017, VS: 6030, správa pre prijímateľa: MENO PRIEZVISKO.
3. **Ďalšie informácie:**

1. Je potrebné, aby ste sa pripravili na otázky z PF a z RS SsFZ, nakoľko v termíne 27.1 – 29.1.2017 vám príde na Váš email link, ktorý musíte otvoriť a vyplniť v priebehu jednej hodiny písomný test s 30 otázkami. Je potrebné aby ste pracovali samostatne a hlavne na svojom emaily, aby ste v priebehu hodiny daný test vyplnili. Ak budete test vypĺňať viac ako hodinu, otázky vyplnené po uplynutí času sa budú považovať za chybné. Každý DZ bude mať rozdielne otázky.  Dňa 30. januára sa už k testu nedostanete, nakoľko Vám v tento deň príde na váš email odpoveďový hárok, ktorý si môžete odkontrolovať a na seminári sa budeme chybnými odpoveďami zaoberať,

2. Následne Vám takýmto podobným spôsobom príde aj videotest,

3. Ak náhodou test 27. januára do 15:00 nedostanete, okamžite sa informujte na emailovej adrese andrejhrmo@gmail.com,

4. Na zimný seminár sa dostavte načas a to z dôvodu naplneného programu,

5. V piatok sú naplánované aj ústne pohovory a z tohto dôvodu Vás žiadame o korektnú prípravu, nakoľko máme kontrolu na priebeh licencie,

6. Materiálmi na štúdium sú PF (nové ), RS, zásady pre hodnotenie rozhodcov, videá z UEFA, Zákon o športe,

7.Je nevyhnutné, aby ste sa seminára zúčastnili v spoločenskom oblečení.

1. **Žiadame všetkých R a DZ aby si dôsledne kontrolovali mailové schránky, nakoľko Vám budeme priebežne zasielať podklady k ZS a dokumenty určené k vzdelávaniu.**
2. **Zmena e-mailovej adresy:** Peter Turňa - [turnapeter@centrum.sk](mailto:turnapeter@centrum.sk)

**Trénersko-metodická komisia (predseda Vojtech Kováč)**

1. TMK SsFZ v súlade s plánom vzdelávania trénerov na rok 2017 organizuje v spolupráci s TMK LFZ doškoľovací seminár pre trénerov UEFA B a UEFA GRASSROOTS C licencie (slúži na predĺženie trénerskej licencie) dňa **05. februára 2017 (nedeľa) v Liptovský Jáne –hotel ALEXANDRIA** v rozsahu 5 hodín, prihlášky je potrebné zaslať na priloženom tlačive ([www.ssfz.sk](http://www.ssfz.sk) – úvodná stránka aktuality) do **25. januára 2017**  mailom na adresu peterstefanak@gmail.com, alebo [igi.bella@gmail](mailto:igi.bella@gmail). Pri prezentácii pred začatím doškoľovacieho seminára Vás žiadame o odovzdanie dokladu o zaplatení účastníckeho poplatku (10.-€) - účastnícky poplatok je potrebné uhradiť bankovým prevodom alebo cez internetbanking na číslo účtu: SK26 0200 0000 0000 1393 6342, správa pre príjmatela: meno a priezvisko.
2. TMK SsFZ v súlade s plánom vzdelávania na rok 2017 bude organizovať v spolupráci s TMK OFZ v období február – marec **v Dolnom Kubíne školenie trénerov UEFA GRASSROOTS C licencie** pre začínajúcich trénerov bez kvalifikácie v rozsahu 60 hodín ( 2 x 2 dni vyučovanie + 16 hod. hospitácie TJ + záverečná skúška). Náklady na školenie si hradia účastníci a budú do 190.- € ( mimo cestovného, ubytovania a stravného). Prihlášku na školenie posielajte **do 31. januára 2017** na **priloženom tlačive prihlášky** ([www.ssfz.sk](http://www.ssfz.sk) – úvodná stránka aktuality) mailom na adresu [peterstefanak@gmail.com](mailto:peterstefanak@gmail.com), alebo poštou na adresu TMK SsFZ, Partizánska cesta 93, 974 01 Banská Bystrica.
3. TMK SsFZ v súlade s plánom vzdelávania na rok 2017 bude organizovať v spolupráci s TMK ObFZ RS v období marec - apríl **v Rimavskej Sobote školenie trénerov UEFA GRASSROOTS C licencie** pre začínajúcich trénerov bez kvalifikácie v rozsahu 60 hodín ( 2 x 2 dni vyučovanie + 16 hod. hospitácie TJ + záverečná skúška). Náklady na školenie si hradia účastníci a budú do 190.- € ( mimo cestovného, ubytovania a stravného). Prihlášku na školenie posielajte **do 20. februára 2017** na **priloženom tlačive prihlášky** ([www.ssfz.sk](http://www.ssfz.sk) – úvodná stránka aktuality) mailom na adresu [peterstefanak@gmail.com](mailto:peterstefanak@gmail.com), alebo poštou na adresu TMK SsFZ, Partizánska cesta 93, 974 01 Banská Bystrica.

**Komisia ženského futbalu (predseda Ladislav Németh)**

1/ Kvalifikácia na HMS   
Oznamujeme zástupcom družstiev žiačok, že kvalifikačný turnaj o postup na Majstrovstvá Slovenska sa bude konať 22. 1. 2017 v Športovej hale v Badíne. Na tomto turnaji budú štartovať Fomat Martin, MFK Ružomberok-Ľubochňa, Podbrezová, ŠKF VIX Žilina a domáci SLC Banská Bystrica. Finálový turnaj Halových majstrovstiev Slovenska sa bude hrať opäť v Púchove v dňoch 4. – 5. 2. 2017, kde všetky náklady hradí SFZ a účastníci si hradia len dopravu na finálový turnaj. K kvalifikácie SsFZ postupujú DVE DRUŽSTVÁ.  
Vyžrebovanie bolo zaslané klubom na emailové adresy.

2/ Ďalšie dva turnaje mladých futbalistiek   
Oznamujeme klubom ženského futbalu, ktoré pracujú s mladými dievčatami kategórie prípraviek (cca 2005 a mladšie ), že už je známy termín - 7. marec 2017, kedy sa bude konať turnaj takýchto prípraviek v Športovej hale v Korni. Súbežne sa bude konať aj turnaj žiačok 2002 a mladších, takže je možnosť prihlásiť aj tieto. V prípade záujmu sa kontaktujte obratom, kapacita oboch turnajov bude cca 10 a 6 družstiev, takže po naplnení už sa nebude dať prihlásiť. Informácie na tel. čísle 0905 342399, kde môžete avizovať aj svoj záujem.

**Matričná komisia (predseda Stanislav Špila)**

1.Upozorňujeme funkcionárov FK, že naďalej platí v matričnej pôsobnosti SsFZ výnimka, schválená VV SsFZ – viď RS SsFZ 2016/2017, kapitola XXIII. Poplatky, bod12 – registrácia do dovŕšenia 10. roku veku je oslobodená

od poplatku. Z uvedeného dôvodu odporúčame všetkých adeptov futbalu v tomto veku riadne zaregistrovať.

2.Na základe konzultácie s Matrikou SFZ oznamujeme, že registračné obdobie pre hráčov – amatérov z a do

zahraničia sa zhoduje s registračným obdobím bez obmedzenia pre amatérov, teda od 1.7. do 31.8. a od 1.1. do 15.3.kalendárneho roka.

3.V zmysle konzultácie znenia RaPP s matrikou SFZ oznamujeme, že transfer (prestup s obmedzením) schválený v letnom registračnom období je možné v zimnom registračnom období - pre transfer s obmedzením (1.1.2017 – 31.3.2017) predčasne ukončiť. Takéto predčasné ukončenie prestupu s obmedzením sa nepovažuje v zmysle RaPP za transfer (v zmysle čl. 19/7) a môže na toto ukončenie nadväzovať v tom istom registračnom (zimnom) období transfer bez obmedzenia (do 15.3.2017) alebo s obmedzením (do 30.3.2017). Zároveň je však potrebné dodržať pri uvedenom postupe ustanovenia čl. 18/5.

**VV SFZ na svojom zasadnutí 2.12.2016 v Bratislave schválil, s platnosťou od 2.12.2016 zmeny a doplnenia RaPP. Pre amatérsky futbal vyberáme najdôležitejšiu zmenu čl. 19, bod 2:**

(2) Žiadosť o prestup amatéra sa podáva v registračných obdobiach

a) od 01.07. do 31.07. kalendárneho roka (letné registračné obdobie bez obmedzenia),

b) od 01.08. do 30.09. kalendárneho roka (letné registračné obdobie s obmedzením),

c) od 01.01. do 15.03. kalendárneho roka (zimné registračné obdobie bez obmedzenia),

d) od 01.01. do 30.03. kalendárneho roka (zimné registračné obdobie s obmedzením).

**Správy zo sekretariátu (vedúci sekretár Ladislav Matejka)**

1. Upozorňujeme futbalové kluby**, aby svoje kontakty v ISSF aktualizovali**. V prípade zmeny štatutárneho orgánu klubu, je potrebné zaslať e-mailovou poštou krátku žiadosť (na adresu: [matejka@ssfz.sk](mailto:matejka@ssfz.sk) ) a v prílohe (scan) zápisnicu z členskej schôdze, uznesenie a prezenčnú listinu z takého zasadnutia. V prípade zmeny č. účtu – potvrdenie z príslušného bankového domu. V prípade aktivácie, resp. deaktivácie klubového ISSF manažéra je potrebné vyplniť príslušný formulár v ISSF v časti dokumenty, vytlačiť a následne po potvrdení štatutárom FK odoslať na Matriku SFZ.
2. Chceme sa touto cestou opakovane obrátiť na funkcionárov FK, ktorí nezaslali podklady k vytvoreniu adresára FK, ktorého nekompletná verzia je umiestnená ako príloha RS SsFZ 2016/2017 na stránke SsFZ a z z predchádzajúcich oznámení sa nedovtípili, aby „návratku“ s potrebnými údajmi zaslali (doručili) v čo najkratšom čase na sekretariát SsFZ. Návratku pri troške snahy nájdete na stránke SsFZ v časti Aktuality (z 2.6.2016), ako aj na stránke [www.ssfz.futbalnet.sk](http://www.ssfz.futbalnet.sk) pod názvom Návratka – adresár klubov**.** Takáto práca v „hlbokej ilegalite“ bráni najzákladnejším kontaktom medzi klubmi i riadiacim orgánom a klubmi (odloženie stretnutia, overenie farby dresov, zmeny miesta a času MFS a pod.).
3. Najbližšie zasadnutie VV SsFZ sa uskutoční 9.2.2017 o 13,30 v B. Bystrici. Konferencia SsFZ sa uskutoční 9.3.2017 (vo štvrtok) o 14,00 v B. Bystrici. Konferencii bude predchádzať zasadnutie VV SsFZ v mieste konania konferencie o 10,00 hod.

*Delegovanie rozhodcov:*

*HSM SFZ žiačok regiónu SsFZ ŠH Badín, nedeľa 22.1.2017 9,30 – 14,30 Šimko, Túma*